Itse vieralin Tanskassa muutama vuosi sitten ja siellä on maaseudulle syntynyt viimeisen kymmenen vuoden aikana vajaat sata pienpanimoa, joista kyläyhteisön jäsenet saavat ostaa suoraan tuoretta lähiolutta. Tämä on kasvattanut ihmisten kiinnostusta makuun sekä oluen ja ruuan yhdistämiseen, ei juopotteluun. Tanskalaiset voivat ostaa kaikenvahvuiset oluet suoraan läheiseltä pienpanimolta ja näin myös tukea yrittäjyyttä. Pienet juustolat, joita Tanskassa myös riittää, suosittelivat kylän panimon heidän juustoille sopivaa olutta kyytipojaksi jne. Myös oluen panijoiden ei tarvitse tehdä kompromissejä makujen suhteen, koska ulosmyynnissä ei ole alkoholirajoituksia, vaan voivat suunnitella oluensa suoraan toimimaan myös vahvojen juustojen kanssa.

Ylipäätään tämä pienpanimo-oluiden suitsiminen on outoa. Ymmärrän, että alkoholipolitiikalla pyritään vähentämään runsaasta käytöstä johtuvia ongelmia, mutta jos ihan rehellisiä ollaan, niin ei kukaan ongelmaksi asti juova juo pienpanimoiden oluita. Eihän siinä ole järkeä, ne ovat alkoholi/hinta-suhteeltaan sen verran kalliita, että kyllä ongelmajuojat löytävät aivan muut tuotteet, joihin tarttua. Pienpanimo-oluissa on kyse mausta, ruuan ja oluen yhdistämisestä, eli mauista, ei kännistä.

Pienpanimon oluet eivät pääse oman kylän Alkoon, se ei ole mahdollista. Yllättäen kuitenkin yksi Arkadianmäen kupeessa sijaitseva Alko on eri asemassa ja sinne voi saada yhteenkin Alkoon oluet myyntiin. Kuinkas sattuikaan, että juuri siellä eduskunnan naapurissa on eri oikeudet.

Ainoa väylä saada ko. vahvuista olutta kotiin on Alko. Alkon valikoimiin pääseminen on vaan tehty melko hankalaksi. Alko tekee tuotehaut, joissa ilmoitetaan millaista olutta tullaan puolen vuoden päästä ottamaan valikoimaan. Tähän hakuun vastaamalla ja toimittamalla näytteet on mahdollista päästä Alkon hyllylle.

Oluen rungolla tarkoitan sitä, että olueen jää hiukan enemmän maltaisia makuja ja sokereita, mutta samalla alkoholiprosentin on noustava, ettei olut maistu makealle mallasmehulle, vaan on tasapainoinen tuote. Tällaiset oluet olisivat parhaimpia kumppaneita suomalaiselle ruualle.

On outoa, että vaikka pienellä paikkakunnalla on toimiva pienpanimo, joka pyrkii tekemään maukkaita ja tasapainoisia oluita, jotka sopisivat erittäin hienosti suomalaisiin ruokiin, niin oluita ei pysty kylän ihmisille myymään. Ei panimolta, eikä edes kylän Alkosta, mikäli siellä sellainen sijaitsee.

This entry was posted in Panimo and tagged Alko ulosmyyntioikeus . Bookmark the permalink